ประกาศกรมการค้าต่างประเทศประกาศกรมการค้าต่างประเทศเรื่องแสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาผลการไต่สวนเบื้องต้นกรณีการตอบโต้การทุ่มตลาดสินค้าผ้าทอที่ทำด้วยฝ้ายและผ้าทอที่ทำด้วยเส้นใยสั้นโพลีเอสเตอร์ที่มีแหล่งกำเนิดจากสาธารณรัฐประชาชนจีนพ.ศ. ๒๕๕๑[๑] ตามที่ได้มีประกาศกรมการค้าต่างประเทศเรื่องเปิดการไต่สวนการทุ่มตลาดสินค้าผ้าทอที่ทำด้วยฝ้ายและผ้าทอที่ทำด้วยเส้นใยสั้นโพลีเอสเตอร์ที่มีแหล่งกำเนิดจากสาธารณรัฐประชาชนจีนพ.ศ. ๒๕๕๐ ลงวันที่ ๑ ตุลาคม พ.ศ. ๒๕๕๐ และต่อมาคณะกรรมการพิจารณาการทุ่มตลาดและการอุดหนุนภายใต้พระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ ได้มีคำวินิจฉัยเบื้องต้น เมื่อวันที่ ๒ กันยายน พ.ศ. ๒๕๕๑กำหนดมาตรการชั่วคราวตอบโต้การทุ่มตลาดสินค้าผ้าทอที่ทำด้วยฝ้ายและผ้าทอที่ทำด้วยเส้นใยสั้นโพลีเอสเตอร์ที่มีแหล่งกำเนิดจากสาธารณรัฐประชาชนจีนตามประกาศคณะกรรมการพิจารณาการทุ่มตลาดและการอุดหนุนเรื่องการตอบโต้การทุ่มตลาดสินค้าผ้าทอที่ทำด้วยฝ้ายและผ้าทอที่ทำด้วยเส้นใยสั้นโพลีเอสเตอร์ที่มีแหล่งกำเนิดจากสาธารณรัฐประชาชนจีนพ.ศ. ๒๕๕๑ นั้นเพื่อให้เป็นไปตามข้อ๑ ของกฎกระทรวง ฉบับที่ ๔ (พ.ศ. ๒๕๔๓)ออกตามความในพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ ซึ่งกำหนดว่าเมื่อคณะกรรมการพิจารณาการทุ่มตลาดและการอุดหนุนมีคำวินิจฉัยเบื้องต้นหรือคำวินิจฉัยชั้นที่สุดเกี่ยวกับการไต่สวนการทุ่มตลาดหรือการอุดหนุนการยอมรับข้อเสนอทำความตกลงเพื่อระงับการทุ่มตลาดหรือการอุดหนุนการเพิกถอนความตกลงเพื่อระงับการทุ่มตลาดหรือการอุดหนุนหรือการยุติการเรียกเก็บอากรตอบโต้การทุ่มตลาดหรือการอุดหนุนอันเนื่องมาจากการทบทวนให้กรมการค้าต่างประเทศออกประกาศแสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาผลการไต่สวนการยอมรับหรือการเพิกถอนความตกลง และผลการทบทวนอธิบดีกรมการค้าต่างประเทศจึงออกประกาศไว้ ดังต่อไปนี้ข้อ ๑การเปิดการไต่สวนเมื่อวันที่๔ ตุลาคม พ.ศ. ๒๕๕๐ กรมการค้าต่างประเทศได้เปิดการไต่สวนการทุ่มตลาดสินค้าผ้าทอที่ทำด้วยฝ้ายและผ้าทอที่ทำด้วยเส้นใยสั้นโพลีเอสเตอร์ที่มีแหล่งกำเนิดจากสาธารณรัฐประชาชนจีนตามคำขอของสมาคมอุตสาหกรรมสิ่งทอไทย ทั้งนี้เป็นไปตามมติคณะกรรมการพิจารณาการทุ่มตลาดและการอุดหนุน เมื่อวันที่ ๒๖ กันยายนพ.ศ. ๒๕๕๐ และกรมการค้าต่างประเทศได้ดำเนินการไต่สวนการทุ่มตลาดและความเสียหายตามหลักเกณฑ์ภายใต้พระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยปรากฏข้อเท็จจริงดังนี้๑.๑สินค้าทุ่มตลาดสินค้าที่ประกาศไต่สวนคือ สินค้าผ้าทอที่ทำด้วยฝ้ายและผ้าทอที่ทำด้วยเส้นใยสั้นโพลีเอสเตอร์ตามพิกัดอัตราศุลกากรประเภทย่อยที่๕๒๐๘.๑๑.๐๐๐๐๐ ๕๒๐๘.๑๒.๐๐๐๐๐ และ ๕๕๑๓.๑๑.๐๐๐๐๐ที่มีแหล่งกำเนิดจากสาธารณรัฐประชาชนจีน๑.๒ผู้มีส่วนได้เสีย๑.๒.๑ผู้ผลิตหรือผู้ส่งออกในสาธารณรัฐประชาชนจีน ได้แก่(๑) Qingdao Free Trade Zone, Zhaohai Trade Co., Ltd.(๒) Orient Crown Asia Limited(๓) Weiqiao Textile Company Limited(๔) Baoji Changxin Cloth Co., Ltd.(๕) ผู้ผลิตหรือผู้ส่งออกรายอื่น ๆ นอกจาก (๑) ถึง (๔)๑.๒.๒ผู้นำเข้าในประเทศไทย ได้แก่(๑) บริษัท เอช. ซี. อิมปอร์ต-เอ็กซ์ปอร์ต จำกัด(๒) บริษัท ทรินิเต้ จำกัด(๓) ผู้นำเข้ารายอื่น ๆ นอกจาก (๑) และ (๒)๑.๒.๓อุตสาหกรรมภายในที่ผลิตสินค้าผ้าทอที่ทำด้วยฝ้ายและผ้าทอที่ทำด้วยเส้นใยสั้นโพลีเอสเตอร์ในฐานะผู้ผลิตสินค้าชนิดเดียวกันภายในประเทศ ได้แก่(๑) บริษัท เจียมพัฒนาเท็กซ์ไทล์ส จำกัด(๒) บริษัท พิพัฒนกิจเท็กซ์ไทล์ จำกัด(๓) บริษัท เค คัททัน แอนด์ กอส จำกัด(๔) บริษัท โรงงานส่งเสริมไทยอุตสาหกรรม จำกัด(๕) บริษัท สว่างเท็กซ์ไทล์ จำกัด(๖) บริษัท เอราวัณสิ่งทอ จำกัด(๗) บริษัท งามรุ่งอุตสาหกรรมสิ่งทอ จำกัด(๘) บริษัท กังวาลเท็กซ์ไทล์ จำกัด(๙) บริษัท โรงงานทอผ้ากรุงเทพ จำกัด(๑๐) บริษัท ลัคกี้เท็กซ์ (ไทย) จำกัด (มหาชน)(๑๑) บริษัท โรงงานผ้าไทย จำกัด (มหาชน)(๑๒) ผู้ผลิตรายอื่น ๆ นอกจาก (๑) ถึง (๑๑)๑.๒.๔รัฐบาลของสาธารณรัฐประชาชนจีน ในฐานะรัฐบาลของประเทศผู้ส่งออกสินค้าทุ่มตลาดข้อ ๒การตรวจสอบข้อเท็จจริงของข้อมูลเมื่อวันที่๑๗ มีนาคม ถึงวันที่ ๒๓ เมษายน พ.ศ. ๒๕๕๑ และวันที่ ๑๙ ถึงวันที่ ๒๓ พฤษภาคม พ.ศ.๒๕๕๑กรมการค้าต่างประเทศได้ส่งเจ้าหน้าที่เดินทางไปตรวจสอบข้อมูลข้อเท็จจริงที่ได้รับจากการตอบแบบสอบถามณ ที่ทำการของอุตสาหกรรมภายในโดยใช้วิธีตรวจสอบโดยการสุ่มตรวจ ๖ ราย คือ บริษัทเจียมพัฒนาเท็กซ์ไทล์ส จำกัด บริษัท พิพัฒนกิจเท็กซ์ไทล์ จำกัด บริษัท เค คัททันแอนด์ กอส จำกัด บริษัท โรงงานส่งเสริมไทยอุตสาหกรรม จำกัด บริษัท สว่างเท็กซ์ไทล์จำกัด และ บริษัท เอราวัณสิ่งทอ จำกัด และตรวจสอบ ณที่ทำการของผู้ผลิตหรือผู้ส่งออกในสาธารณรัฐประชาชนจีนในรายที่ให้ความร่วมมือในการให้ข้อมูลตามแบบสอบถามและพร้อมรับการตรวจสอบ๑ ราย คือ Weiqiao Textile Company Limitedข้อ ๓ผลการพิจารณาไต่สวนการทุ่มตลาดในการคำนวณส่วนเหลื่อมการทุ่มตลาดกรณีของผู้ที่ให้ความร่วมมือตอบแบบสอบถามจะพิจารณาข้อมูลตามแบบสอบถามที่ได้รับจากผู้ผลิตหรือผู้ส่งออกแต่ละรายส่วนกรณีของผู้ที่ไม่ให้ความร่วมมือตอบแบบสอบถาม หรือผู้ผลิตหรือผู้ส่งออกรายอื่นๆ จะพิจารณาโดยใช้ข้อมูลข้อเท็จจริงเท่าที่มีอยู่ ซึ่งเป็นไปตามมาตรา ๒๗ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยช่วงระยะเวลาของข้อมูลที่ใช้ในการไต่สวนการทุ่มตลาด (Investigation Period) คือ ตั้งแต่วันที่ ๑ ตุลาคม พ.ศ. ๒๕๔๙ถึงวันที่ ๓๐ กันยายน พ.ศ. ๒๕๕๐ ซึ่งผู้ผลิตหรือผู้ส่งออกสินค้าผ้าทอที่ทำด้วยฝ้ายและผ้าทอที่ทำด้วยเส้นใยสั้นโพลีเอสเตอร์ที่ให้ข้อมูลเพียงพอต่อการพิจารณามีเพียง๑ ราย คือ Weiqiao Textile Company Limitedโดยบริษัทดังกล่าวมีปริมาณส่งออกสินค้าที่ถูกพิจารณามายังประเทศไทยเมื่อเทียบกับปริมาณการนำเข้ารวมจากสาธารณรัฐประชาชนจีนตามสถิติกรมศุลกากรภายใต้พิกัดอัตราศุลกากรที่ถูกไต่สวน คิดเป็นร้อยละ ๗๐.๘๒ของปริมาณการนำเข้าทั้งหมดจากสาธารณรัฐประชาชนจีนซึ่งการคำนวณมูลค่าปกติและราคาส่งออกเพื่อพิจารณาส่วนเหลื่อมการทุ่มตลาดสรุปสาระสำคัญได้ ดังนี้๓.๑Weiqiao Textile Company Limited๓.๑.๑ มูลค่าปกติคำนวณมูลค่าปกติตามหลักเกณฑ์ที่กำหนดไว้ในมาตรา๑๕ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ ดังนี้กรณีสินค้าผ้าทอรายการที่มีจำหน่ายให้ผู้ซื้อในสาธารณรัฐประชาชนจีนในปริมาณไม่น้อยกว่าร้อยละ๕ ของปริมาณที่ส่งออกมายังประเทศไทยจะคำนวณจากราคาขายภายในสาธารณรัฐประชาชนจีนตามแบบสอบถามแล้วทอนเป็นราคาขายถัวเฉลี่ยถ่วงน้ำหนัก ณ หน้าโรงงานส่วนสินค้าผ้าทอรายการที่ไม่มีจำหน่ายหรือที่จำหน่ายในสาธารณรัฐประชาชนจีนน้อยกว่าร้อยละ ๕ของปริมาณที่ส่งออกมายังประเทศไทย จะคำนวณจากต้นทุนสินค้าที่เหมือนกันทุกประการกับผ้าทอที่ส่งออกมาจำหน่ายประเทศไทยรวมกับกำไรสำหรับในกรณีที่Weiqiao Textile Company Limited ไม่ได้ให้ข้อมูลต้นทุนในรายการดังกล่าวจะคำนวณจากต้นทุนการผลิตผ้าทอจากอุตสาหกรรมผ้าทอในประเทศไทยรวมกับกำไร เป็นราคาขายณ หน้าโรงงาน๓.๑.๒ราคาส่งออกคำนวณราคาส่งออกตามหลักเกณฑ์ที่กำหนดไว้ในมาตรา๑๔ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยคำนวณจากราคาส่งออกมายังประเทศไทยตามแบบสอบถามแล้วทอนเป็นราคาส่งออกถัวเฉลี่ยถ่วงน้ำหนัก ณ หน้าโรงงาน๓.๑.๓ส่วนเหลื่อมการทุ่มตลาดคำนวณส่วนเหลื่อมการทุ่มตลาดตามหลักเกณฑ์ที่กำหนดไว้ในมาตรา๑๘ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยเปรียบเทียบระหว่างมูลค่าปกติตาม (๑) และราคาส่งออกตาม (๒)ซึ่งเป็นราคา ณ ระดับการค้าเดียวกัน คือ ราคา ณ หน้าโรงงานและในช่วงระยะเวลาเดียวกัน คือ ช่วงระยะเวลาการไต่สวนการทุ่มตลาดซึ่งสินค้าผ้าทอที่ทำด้วยฝ้ายและผ้าทอที่ทำด้วยเส้นใยสั้นโพลีเอสเตอร์ตามพิกัดอัตราศุลกากรประเภทย่อยที่๕๒๐๘.๑๑.๐๐๐๐๐ ๕๒๐๘.๑๒.๐๐๐๐๐ และ ๕๕๑๓.๑๑.๐๐๐๐๐ ที่มีแหล่งกำเนิดจากสาธารณรัฐประชาชนจีนปรากฏส่วนเหลื่อมการทุ่มตลาด ดังนี้(๑) สินค้าตามพิกัดอัตราศุลกากรประเภทย่อยที่ ๕๒๐๘.๑๑.๐๐๐๐๐ และ๕๒๐๘.๑๒.๐๐๐๐๐ ในอัตราร้อยละ ๙.๙๖ ของราคา ซี.ไอ.เอฟ.(๒) สินค้าตามพิกัดอัตราศุลกากรประเภทย่อยที่ ๕๕๑๓.๑๑.๐๐๐๐๐ ในอัตราร้อยละ๑๑.๔๖ ของราคา ซี.ไอ.เอฟ.๓.๒ผู้ผลิตรายอื่น ๆคำนวณส่วนเหลื่อมการทุ่มตลาดตามหลักเกณฑ์ที่กำหนดไว้ในมาตรา๑๘ ประกอบกับมาตรา ๒๗แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ โดยใช้ข้อมูลข้อเท็จจริงเท่าที่มีอยู่ คือ คำนวณมูลค่าปกติและราคาส่งออกจากข้อมูลตามคำตอบแบบสอบถามของผู้ให้ความร่วมมือในการตอบแบบสอบถามคือWeiqiao Textile Company Limitedซึ่งสินค้าผ้าทอที่ทำด้วยฝ้ายและผ้าทอที่ทำด้วยเส้นใยสั้นโพลีเอสเตอร์ตามพิกัดอัตราศุลกากรประเภทย่อยที่๕๒๐๘.๑๑.๐๐๐๐๐ ๕๒๐๘.๑๒.๐๐๐๐๐ และ ๕๕๑๓.๑๑.๐๐๐๐๐ ปรากฏส่วนเหลื่อมการทุ่มตลาดดังนี้(๑) สินค้าตามพิกัดอัตราศุลกากรประเภทย่อยที่ ๕๒๐๘.๑๑.๐๐๐๐๐ และ๕๒๐๘.๑๒.๐๐๐๐๐ ในอัตราร้อยละ ๑๔.๖๒ ของราคา ซี.ไอ.เอฟ.(๒) สินค้าตามพิกัดอัตราศุลกากรประเภทย่อยที่ ๕๕๑๓.๑๑.๐๐๐๐๐ ในอัตราร้อยละ๑๔.๕๔ ของราคา ซี.ไอ.เอฟ.ข้อ ๔ผลการพิจารณาความเสียหายคณะกรรมการได้วินิจฉัยความเสียหายเบื้องต้นตามหลักเกณฑ์ที่กำหนดไว้ในมาตรา๑๙ มาตรา ๒๐ และมาตรา ๒๑แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ โดยพิจารณาจากข้อมูลที่ได้รับตามแบบสอบถามของผู้ผลิตภายในประเทศ จำนวน ๑๐ รายคือ บริษัท เจียมพัฒนาเท็กซ์ไทล์ส จำกัด บริษัท พิพัฒนกิจ เท็กซ์ไทล์ จำกัด บริษัทเค คัททัน แอนด์ กอส จำกัด บริษัท โรงงานส่งเสริมไทยอุตสาหกรรม จำกัด บริษัทสว่างเท็กซ์ไทล์ จำกัด บริษัท เอราวัณสิ่งทอ จำกัด บริษัท งามรุ่งอุตสาหกรรมสิ่งทอจำกัด บริษัท กังวาลเท็กซ์ไทล์ จำกัด บริษัท ลักกี้เท็กซ์ (ไทย) จำกัด (มหาชน) และบริษัท โรงงานผ้าไทย จำกัด (มหาชน)ซึ่งมีผลผลิตรวมกันได้เกินกึ่งหนึ่งของปริมาณการผลิตรวมภายในประเทศของสินค้าที่ประกาศไต่สวนคือ ร้อยละ ๕๘.๙๖ จึงเป็นอุตสาหกรรมภายในตามที่กำหนดไว้ในมาตรา ๒๔ และผู้นำเข้าจำนวน ๒ ราย คือ บริษัท เอช. ซี. อิมปอร์ต-เอ็กซ์ปอร์ต จำกัด และ บริษัท ทรินิเต้จำกัด รวมทั้งผู้ผลิตหรือผู้ส่งออกในสาธารณรัฐประชาชนจีน จำนวน ๑ ราย คือ Weiqiao Textile Company Limitedซึ่งได้ให้ความร่วมมือตอบแบบสอบถามครบถ้วน โดยข้อมูลที่ใช้ในการพิจารณา คือข้อมูลในช่วงระหว่าง พ.ศ. ๒๕๔๗ ถึง พ.ศ. ๒๕๕๐ผลการพิจารณาความเสียหายเบื้องต้นปรากฏว่ามีความเสียหายอย่างสำคัญที่เกิดแก่อุตสาหกรรมภายในตามมาตรา ๑๙ (๑) ดังนี้๔.๑ปริมาณของสินค้าทุ่มตลาดและผลของการทุ่มตลาดที่มีต่อราคาของสินค้าชนิดเดียวกันในตลาดภายในประเทศ๔.๑.๑ปริมาณการนำเข้าสินค้าทุ่มตลาดจากสถิติของกรมศุลกากรพบว่าปริมาณการนำเข้าสินค้าผ้าทอฝ้ายและผ้าทอโพลีเอสเตอร์จากสาธารณรัฐประชาชนจีนเพิ่มสูงขึ้นอย่างต่อเนื่องในช่วงปี๒๕๔๗ ถึงปี ๒๕๕๐ และการนำเข้าจากสาธารณรัฐประชาชนจีนมีสัดส่วนสูงสุดตั้งแต่ช่วงปี๒๕๔๗ จนถึงช่วงระยะเวลาไต่สวนการทุ่มตลาด โดยมีสัดส่วนร้อยละ ๖๗.๑๓ ถึงร้อยละ๘๘.๖๗ ของปริมาณการนำเข้ารวมในขณะที่ปริมาณนำเข้าจากประเทศอื่นในช่วงระยะเวลาเดียวกันรวมกันมีสัดส่วนลดลงจากร้อยละ๓๒.๘๗ เป็นร้อยละ ๑๑.๓๓ ในช่วงระยะเวลาเดียวกัน๔.๑.๒ผลกระทบของการทุ่มตลาดที่มีต่อราคาของสินค้าชนิดเดียวกันในตลาดภายในประเทศเมื่อเปรียบเทียบราคาสินค้าผ้าทอจากสาธารณรัฐประชาชนจีนกับราคาขายของอุตสาหกรรมภายในณระดับการค้าเดียวกันในช่วงระยะเวลาการไต่สวนการทุ่มตลาดสินค้าจากสาธารณรัฐประชาชนจีนมีการขายตัดราคาผ้าทอเฉลี่ยทุกไตรมาสและพบว่าราคาขายสินค้าจากสาธารณรัฐประชาชนจีนมีแนวโน้มลดลงอย่างต่อเนื่องส่งผลให้อุตสาหกรรมภายในต้องลดราคาขายลงเพื่อแข่งขันกับสินค้าผ้าทอจากสาธารณรัฐประชาชนจีนและเมื่อต้นทุนขายเปลี่ยนแปลงอุตสาหกรรมภายในไม่สามารถกำหนดราคาขายให้เป็นไปตามต้นทุนที่เปลี่ยนแปลงไปได้ดังนั้นการนำเข้าสินค้าผ้าทอจากสาธารณรัฐประชาชนจีนจึงทำให้เกิดผลกระทบต่อราคาสินค้าผ้าทอของอุตสาหกรรมภายในในลักษณะการตัดราคากดราคา และยับยั้งการขึ้นราคา๔.๒ผลกระทบของการทุ่มตลาดที่มีต่ออุตสาหกรรมภายในยอดจำหน่ายอุตสาหกรรมภายในมียอดจำหน่ายลดลงนับตั้งแต่ปี๒๕๔๗ จนถึงช่วงระยะเวลาไต่สวนการทุ่มตลาดกำไรอุตสาหกรรมภายในมีผลกำไรลดลงมากและอยู่ในภาวะขาดทุนในช่วงระยะเวลาไต่สวนการทุ่มตลาดผลผลิตอุตสาหกรรมภายในมีผลผลิตลดลงในภาพรวมคือ ในปี ๒๕๔๗ ปี ๒๕๔๘ และในช่วงระยะเวลาการไต่สวนการทุ่มตลาดส่วนแบ่งตลาดอุตสาหกรรมภายในมีส่วนแบ่งการตลาดลดลงเมื่อเปรียบเทียบปี๒๕๔๙ กับช่วงระยะเวลาการไต่สวนการทุ่มตลาดในขณะที่ส่วนแบ่งการนำเข้าจากสาธารณรัฐประชาชนจีนเพิ่มสูงขึ้นผลิตภาพอุตสาหกรรมภายในมีประสิทธิภาพในการใช้ปัจจัยการผลิตคงที่ในสัดส่วนค่อนข้างสูงผลตอบแทนการลงทุนผลตอบแทนจากการลงทุนของอุตสาหกรรมภายในตั้งแต่ปี ๒๕๔๗ ถึงปี ๒๕๕๐ ลดลงอย่างต่อเนื่องการใช้กำลังการผลิตอัตราการใช้กำลังการผลิตในภาพรวมลดลงราคาสินค้าภายในประเทศในช่วงระยะเวลาการไต่สวนการทุ่มตลาดอุตสาหกรรมภายในไม่สามารถเพิ่มราคาขายให้สอดคล้องกับต้นทุนขายที่เพิ่มขึ้นกระแสเงินสดกระแสเงินสดจากการดำเนินงานลดลงอย่างต่อเนื่องเมื่อเปรียบเทียบกับ ปี ๒๕๔๗สินค้าคงคลังสินค้าคงคลังสะสมเพิ่มขึ้นตั้งแต่ปี๒๕๔๗ จนถึงช่วงระยะเวลาการไต่สวนการทุ่มตลาดการจ้างงานอุตสาหกรรมภายในมีการจ้างแรงงานเพิ่มสูงขึ้นตั้งแต่ปี๒๕๔๗ ถึงปี ๒๕๔๙ แต่ได้ลดลงในช่วงระยะเวลาการไต่สวนการทุ่มตลาดเนื่องจากผู้ผลิตบางรายลดเวลาการดำเนินงานลง ทำให้การจ้างแรงงานโดยรวมลดลงค่าจ้างแรงงานอัตราค่าจ้างแรงงานเพิ่มขึ้นเนื่องจากการปรับอัตราค่าจ้างแรงงานขั้นต่ำที่เพิ่มขึ้น รวมทั้งการปรับเพิ่มค่าจ้างให้กับคนงานที่มีทักษะอัตราการเจริญเติบโตอัตราการเจริญเติบโตพิจารณาจากสัดส่วนของการเปลี่ยนแปลงรายได้และสินทรัพย์จากงบการเงินของผู้ผลิตผ้าทอในปี๒๕๔๗ ถึงปี ๒๕๕๐ ปรากฏว่าอัตราการเจริญเติบโตในภาพรวมหดตัวลงความสามารถในการเพิ่มทุนหรือการลงทุนผู้ผลิตโดยรวมไม่สามารถระดมหุ้นเพิ่มเพื่อขยายกิจการได้เนื่องจากผลตอบแทนการลงทุนที่ลดลงอย่างต่อเนื่องความสัมพันธ์ของปริมาณการนำเข้าสินค้าทุ่มตลาดกับส่วนเหลื่อมการทุ่มตลาดมีความสัมพันธ์ของปริมาณการนำเข้าสินค้าทุ่มตลาดกับส่วนเหลื่อมการทุ่มตลาดโดยมีอัตราการทุ่มตลาดจากสาธารณรัฐประชาชนจีนระหว่างร้อยละ๙.๙๖ ถึงร้อยละ ๑๔.๖๒ ของราคา ซี.ไอ.เอฟ.ซึ่งการทุ่มตลาดดังกล่าวทำให้มีปริมาณการนำเข้าสินค้าผ้าทอที่ทำด้วยฝ้ายและผ้าทอที่ทำด้วยเส้นใยสั้นโพลีเอสเตอร์จากสาธารณรัฐประชาชนจีนมากขึ้นอย่างต่อเนื่อง๔.๓การพิจารณาปัจจัยอื่น ๆ ที่ก่อให้เกิดความเสียหายต่ออุตสาหกรรมภายในเมื่อพิจารณาการนำเข้าสินค้าผ้าทอชนิดเดียวกันจากประเทศอื่นๆที่ไม่ถูกกล่าวหาและการบริโภคในประเทศไม่พบว่าเป็นปัจจัยที่ก่อให้เกิดความเสียหายดังนี้๔.๓.๑การนำเข้าสินค้าผ้าทอชนิดเดียวกันจากประเทศอื่น ๆ ตั้งแต่ปี๒๕๔๗ ถึงปี ๒๕๕๐ ปริมาณการนำเข้าสินค้าผ้าทอชนิดเดียวกันจากประเทศอื่น ๆลดลงอย่างต่อเนื่อง โดยลดลงจากร้อยละ ๓๒.๘๗ เป็นร้อยละ ๑๑.๓๓ของปริมาณการนำเข้ารวมในช่วงเวลาการไต่สวนในขณะที่ราคานำเข้าสูงกว่าราคาสินค้าที่นำเข้าจากสาธารณรัฐประชาชนจีนมาก๔.๓.๒ความต้องการใช้ภายในประเทศการบริโภคผ้าทอในประเทศลดลงตามที่มีการประมาณการซึ่งสอดคล้องกับส่วนแบ่งตลาดในประเทศของผู้ผลิตและปริมาณการนำเข้าจากประเทศอื่นๆ ที่ไม่ได้ถูกกล่าวหาลดลงในทิศทางเดียวกันแต่ส่วนแบ่งตลาดของสินค้าผ้าทอราคาถูกที่นำเข้าจากสาธารณรัฐประชาชนจีนมีสัดส่วนเพิ่มสูงขึ้นเป็นลำดับจากร้อยละ๖๗.๑๓ ในปี ๒๕๔๗ ร้อยละ ๘๘.๖๗ ของปริมาณการนำเข้ารวมในช่วงเวลาการไต่สวนจากการพิจารณาข้างต้นสรุปได้ว่ามีความเสียหายอย่างสำคัญที่เกิดแกอุตสาหกรรมภายในตามมาตรา ๑๙ (๑)แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ เนื่องจาก(๑)ปริมาณการนำเข้าสินค้าทุ่มตลาดจากสาธารณรัฐประชาชนจีนเพิ่มขึ้นอย่างมีนัยสำคัญ(๒) มีผลกระทบต่อราคาของอุตสาหกรรมภายใน โดยมีการขายตัดราคา กดราคาและยับยั้งการขึ้นราคา(๓) มีผลกระทบต่อสถานะของอุตสาหกรรมภายใน ซึ่งพิจารณาปัจจัยที่บ่งบอกเกี่ยวกับสภาพทางเศรษฐกิจของอุตสาหกรรมภายในปรากฏว่า สัดส่วนการนำเข้าสินค้าทุ่มตลาดสูงขึ้นเป็นลำดับแทนที่ส่วนแบ่งตลาดของสินค้าชนิดเดียวกันที่นำเข้าจากประเทศอื่น ๆที่ไม่ถูกกล่าวหาและของอุตสาหกรรมผู้ผลิตภายในประเทศ ทำให้ยอดจำหน่ายในประเทศ กำไรผลผลิต ส่วนแบ่งตลาด ผลตอบแทนการลงทุน และการใช้กำลังการผลิต ลดลงส่งผลกระทบต่อราคาผ้าทอในประเทศเนื่องจากส่วนเหลื่อมการทุ่มตลาดทำให้สินค้าคงคลังเพิ่มสูงขึ้นการจ้างงานได้รับผลกระทบในภาพรวม อุตสาหกรรมภายในอยู่ในภาวะขาดทุนมีผลตอบแทนการลงทุนอัตราการเจริญเติบโต และความสามารถในการระดมทุนหรือการลงทุนลดต่ำลงเป็นลำดับ(๔)มีความสัมพันธ์ระหว่างการทุ่มตลาดและความเสียหายต่ออุตสาหกรรมภายในตามมาตรา ๒๑แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ โดยในช่วงปี ๒๕๔๗ ถึงปี ๒๕๔๙ และช่วงระยะเวลาการไต่สวนการทุ่มตลาดการนำเข้าสินค้าทุ่มตลาดจากสาธารณรัฐประชาชนจีนมีปริมาณเพิ่มขึ้นอย่างต่อเนื่องคือ จาก ๖๙.๒๙ ล้านหลาในปี ๒๕๔๗ เพิ่มขึ้นเป็น ๑๘๔.๗๔ล้านหลาในช่วงระยะเวลาการไต่สวนการทุ่มตลาด โดยมีการทุ่มตลาดในระหว่างอัตราร้อยละ๙.๙๖ ถึงร้อยละ ๑๔.๖๒ ของราคา ซี.ไอ.เอฟ. และเมื่อพิจารณาจากปัจจัยอื่น ๆที่อาจก่อให้เกิดความเสียหายต่ออุตสาหกรรมภายใน อันได้แก่ปริมาณและราคาสินค้านำเข้าจากประเทศอื่น ๆ พบว่ามีสัดส่วนน้อยมากเมื่อเปรียบเทียบกับปริมาณและราคาสินค้าที่นำเข้าจากสาธารณรัฐประชาชนจีน ดังนั้นปัจจัยอื่น ๆ เหล่านี้จึงมิใช่ปัจจัยที่ก่อให้เกิดความเสียหายต่ออุตสาหกรรมภายในสรุปได้ว่าความเสียหายที่เกิดแก่อุตสาหกรรมภายในเกิดจากการนำเข้าสินค้าทุ่มตลาดจากสาธารณรัฐประชาชนจีนข้อ ๕ผลวินิจฉัยของคณะกรรมการคณะกรรมการพิจารณาการทุ่มตลาดและการอุดหนุนได้พิจารณาข้อมูลและพยานหลักฐานที่ได้รับจากการไต่สวนการทุ่มตลาดและความเสียหายข้างต้นแล้วมีคำวินิจฉัยเบื้องต้นว่าการนำเข้าสินค้าผ้าทอที่ทำด้วยฝ้ายและผ้าทอที่ทำด้วยเส้นใยสั้นโพลีเอสเตอร์ที่มีแหล่งกำเนิดจากสาธารณรัฐประชาชนจีนมีการทุ่มตลาดและมีความเสียหายอย่างสำคัญที่เกิดแก่อุตสาหกรรมภายในตามมาตรา ๑๙ (๑)แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ อันมีความจำเป็นต้องป้องกันความเสียหายแก่อุตสาหกรรมภายในจึงกำหนดให้ใช้มาตรการชั่วคราวตอบโต้การทุ่มตลาดการนำเข้าสินค้าดังกล่าวโดยให้เรียกเก็บอากรชั่วคราวหรือให้วางหลักประกันการชำระอากรชั่วคราวเป็นหนังสือค้ำประกันจากธนาคารพาณิชย์ซึ่งดำเนินกิจการหรือมีสาขาดำเนินกิจการในประเทศไทยจากการนำเข้าสินค้าผ้าทอที่ทำด้วยฝ้ายและผ้าทอที่ทำด้วยเส้นใยสั้นโพลีเอสเตอร์ตามพิกัดอัตราศุลกากรประเภทย่อยที่๕๒๐๘.๑๑.๐๐๐๐๐ ๕๒๐๘.๑๒.๐๐๐๐๐ และ ๕๕๑๓.๑๑.๐๐๐๐๐ที่มีแหล่งกำเนิดจากสาธารณรัฐประชาชนจีน เป็นระยะเวลา ๔เดือนนับแต่วันที่ประกาศคณะกรรมการพิจารณาตอบโต้การทุ่มตลาดและการอุดหนุน เรื่องการตอบโต้การทุ่มตลาดสินค้าผ้าทอที่ทำด้วยฝ้ายและผ้าทอที่ทำด้วยเส้นใยสั้นโพลีเอสเตอร์ที่มีแหล่งกำเนิดจากสาธารณรัฐประชาชนจีนพ.ศ. ๒๕๕๑ มีผลใช้บังคับ ในอัตราดังต่อไปนี้(๑) สินค้าที่ผลิตจาก Weiqiao Textile Company Limitedให้เรียกเก็บในอัตราร้อยละ ๙.๙๖ ของราคา ซี.ไอ.เอฟ.สำหรับสินค้าตามพิกัดอัตราศุลกากรประเภทย่อยที่ ๕๒๐๘.๑๑.๐๐๐๐๐ และ ๕๒๐๘.๑๒.๐๐๐๐๐ และอัตราร้อยละ๑๑.๔๖ ของราคา ซี.ไอ.เอฟ. สำหรับสินค้าตามพิกัดอัตราศุลกากรประเภทย่อยที่๕๕๑๓.๑๑.๐๐๐๐๐(๒) สินค้าที่ผลิตจากผู้ผลิตรายอื่น ๆ ให้เรียกเก็บในอัตราร้อยละ ๑๔.๖๒ของราคา ซี.ไอ.เอฟ. สำหรับสินค้าตามพิกัดอัตราศุลกากรประเภทย่อยที่ ๕๒๐๘.๑๑.๐๐๐๐๐และ ๕๒๐๘.๑๒.๐๐๐๐๐ และอัตราร้อยละ ๑๔.๕๔ ของราคา ซี.ไอ.เอฟ.สำหรับสินค้าตามพิกัดอัตราศุลกากรประเภทย่อยที่ ๕๕๑๓.๑๑.๐๐๐๐๐ทั้งนี้หลักเกณฑ์และวิธีการยื่นรับคำขอข้อเท็จจริงที่ใช้ในการกำหนดมาตรการชั่วคราวรวมทั้งการยื่นแสดงความคิดเห็นเป็นไปตามประกาศกระทรวงพาณิชย์เรื่อง การตอบโต้การทุ่มตลาดและการอุดหนุน (ฉบับที่ ๔) พ.ศ. ๒๕๔๓ประกาศ ณ วันที่ ๑๐กันยายน พ.ศ. ๒๕๕๑อภิรดี ตันตราภรณ์อธิบดีกรมการค้าต่างประเทศวิภา/ผู้จัดทำ๘ กันยาน ๒๕๕๔[๑]ราชกิจจานุเบกษา เล่ม ๑๒๕/ตอนพิเศษ ๑๕๒ ง/หน้า ๒๗/๑๒ กันยายน ๒๕๕๑